
Temapakke A er en af 3 temapakker om et ressourceorienteret børnesyn, som du kan benytte på fx et personalemøde i enten dagtilbud, klub, skole eller forvaltning. 
Hver temapakke varer ca. 2 timer og er bygget op, så den er nem at gå til og består af en drejebog og et PowerPoint, ark med cases og tilhørende spørgsmål. 
Formål med temapakke A: At skabe en fælles grundforståelse af, hvad et ressourceorienteret børnesyn er – og hvordan det hænger sammen med den politisk styrede organisation og kommunens overordnede rammer 
	Tid
	Indhold / aktivitet
	Materialer mv. 

	0-10 min
	Velkomst og introduktion. 
Lederen byder velkommen og præsenterer formålet med temapakke A: at skabe en fælles grundforståelse af, hvad et ressourceorienteret børnesyn er, og hvordan det hænger sammen med den politisk styrede organisation og de overordnede kommunale rammer. 

Kort introduktion til tretrinsraketten og til, at temapakken kan bruges i dagtilbud, skole, klub, SFO eller forvaltning.
	
PowerPoint: Temapakke A 

Print ark med cases/refleksionsspørgsmål

Tavle/flipover eller digital skærm til opsamling

Papir og pen til deltagerne


PowerPoint slide 1-2

	
10-20 min
	Hurtig refleksion med sidemakker. 
Deltagerne taler to og to om: Når I hører ”et ressourceorienteret børnesyn” – hvilke ord eller billeder dukker op hos jer? og evt. Kom gerne med eksempler fra det børnesyn, du selv har mødt som barn eller ung. Kort opsamling i plenum.

	PowerPoint slide 3

	20-30 min
	Kort oplæg om den politisk styrede organisation. 
Lederen gennemgår kort de overordnede rammer: lovgivning, Barnets lov, Børnekonventionen, kommunale politikker, stærke fællesskaber for alle børn og unge mv. Fokus på, at børnesynet både er et fagligt og organisatorisk anliggende.

	PowerPoint slide 4

	30-40 min
	Drøftelse med sidemakker: Hvor møder vi børnesynet? 
Deltagerne taler to og to om, hvor de møder formuleringer om børnesyn, trivsel, deltagelse og fællesskaber i deres dokumenter og praksis. 
Lederen vælger den slide, der passer til målgruppen – enten skole/SFO/klub/forvaltning eller dagtilbud. Kort opsamling i plenum.

	PowerPoint slide 5 eller 6

	40-55 min
	Oplæg: Hvad er et børnesyn?
Lederen introducerer forskellen mellem et mere traditionelt/gammeldags børnesyn og et moderne/nutidigt børnesyn. Fokus på, hvordan synet på børn påvirker vores forventninger, relationer, sprog og handlinger.

	PowerPoint slide 7

	55-65 min
	Oplæg: Hvad er et ressourceorienteret børnesyn? 
Lederen folder begrebet ud med fokus på barnets styrker, interesser og potentialer, deltagelse i stærke fællesskaber, adfærd som kommunikation og det voksnes ansvar i mødet med barnet.

	PowerPoint slide 8

	65-75 min
	Problemblik og ressourceblik. 
Lederen gennemgår eksemplerne med Noah og/eller Julie og inviterer deltagerne til kort refleksion: Hvad gør de to beskrivelser ved vores blik på barnet? Hvad gør de ved vores forventninger og handlinger?

	PowerPoint slide 9

	75-85 min
	PAUSE
	

	85-95 min
	Gruppedrøftelse: Hvad betyder børnesynet for min praksis? 
Deltagerne drøfter i små grupper: Beskriv en situation, hvor du oplevede, at et barn blev set for det, det kunne – hvad gjorde det ved barnet? Beskriv en situation, hvor sproget om et barn blev meget problemorienteret – hvad gjorde det ved din tilgang? Hvornår oplever du, at du lettest arbejder ressourceorienteret? Hvornår bliver det sværest?

	PowerPoint slide 11

	95-105 min
	Fagligt perspektiv målrettet målgruppen. 
Lederen vælger den slide, der passer til målgruppen: dagtilbud (spejlægget), skole/SFO/klub (isbjerget fra NEST/LP-modellen og læringsmiljø), eller forvaltning (Bronfenbrenners model og ICS-trekanten). Formålet er at koble børnesynet til kendte faglige forståelsesrammer.

	PowerPoint slide 12, 13 eller 14

	105-120 min
	Casedrøftelse i grupper. 
Deltagerne arbejder med casen: ”I en børnegruppe/klasse er der et barn, som ofte afbryder, kommenterer højt og har svært ved at vente på tur. Barnet skaber uro, og de voksne bliver trætte og irriterede.” Refleksionsspørgsmål: Hvad er det problembaserede blik på barnet? Hvordan kan vi beskrive barnet med et ressourceorienteret blik? Hvorfor er et fælles børnesyn vigtigt ifølge casen? Kort opsamling i plenum.

	PowerPoint slide 15
Print ark med case samt spørgsmål


	120-130 min
	Kort egenrefleksion og fælles afrunding. 
Deltagerne reflekterer over: Hvad tager I med fra i dag? og Er der ord og handlinger, som repræsenterer det nye/gamle børnesyn, som I vil gøre mere eller mindre af i jeres praksis allerede fra i morgen?
	PowerPoint slide 16

	130-135 min
	Mini-hjemmeopgave og bro til næste temapakke.
Lederen afslutter med hjemmeopgaven: Prøv i den kommende tid at lægge mærke til én situation, hvor vi taler om et barn på en meget problemorienteret måde – og øv jer i at formulere det i et ressource-sprog i stedet. 
Eksempler kan tages med til næste temapakke.
	PowerPoint slide 16

